เช็กด่วน! จุดฉีดวัคซีน Walk in – ลงทะเบียน พื้นที่ “กทม.”
กรุงเทพมหานคร เร่งรัดฉีดวัคซีนโควิด-19 ให้กลุ่ม 608 โดยสามารถเข้ารับบริการฉีดวัคซีนแบบ walk in และลงทะเบียนผ่านแอปพลิเคชัน QueQ ได้ที่ศูนย์บริการสาธารณสุขและโรงพยาบาล 
กรุงเทพมหานคร เร่งรัดฉีดวัคซีนโควิด-19 ให้กลุ่ม 608 โดยสามารถเข้ารับบริการฉีดวัคซีนแบบ walk in และลงทะเบียนผ่านแอปพลิเคชัน QueQ ได้ที่ศูนย์บริการสาธารณสุขและโรงพยาบาล
30 พ.ย. 2565

ผู้สื่อข่าวรายงานว่า กรุงเทพมหานคร (กทม.) เร่งรัดฉีดวัคซีนโควิด-19 ให้กลุ่ม 608 ได้แก่ ผู้ที่มีอายุ 60 ปีขึ้นไป, กลุ่มผู้มีโรคเรื้อรัง 7 กลุ่มโรค และหญิงตั้งครรภ์ รวมถึงประชาชนทั่วไป (ผู้มีอายุ 5 ปีขึ้นไป) ตามความสมัครใจ โดยสามารถเข้ารับบริการฉีดวัคซีนแบบ walk in และลงทะเบียนผ่านแอปพลิเคชัน QueQ ได้ที่ (ศบส.) ทั้ง 69 แห่ง ทุกวันพุธและวันศุกร์ เวลา 13.00-16.00 น. รวมทั้งเปิดให้บริการฉีดวัคซีนในวันเสาร์ (ยกเว้นวันหยุดนักขัตฤกษ์) ระหว่างเวลา 08.00-16.00 น. ที่ศูนย์บริการสาธารณสุข 6 แห่ง ได้แก่
โดยกลุ่มเขตกรุงเทพกลาง ศูนย์บริการสาธารณสุข 38 เขตดุสิต โทร. 02 243 3157, กลุ่มเขตกรุงเทพตะวันออก ศูนย์บริการสาธารณสุข 43 เขตมีนบุรี โทร. 02 540 5615-6, กลุ่มเขตกรุงเทพใต้ ศูนย์บริการสาธารณสุข 21 เขตวัฒนา โทร. 02 392 9277-8 กลุ่มเขตกรุงเทพเหนือ, ศูนย์บริการสาธารณสุข 51 เขตจตุจักร 02 279 8972
อีกทั้งยังมีกลุ่มเขตกรุงธนเหนือ ศูนย์บริการสาธารณสุข 29 เขตจอมทอง โทร. 02 476 6493 และกลุ่มเขตกรุงธนใต้  ศูนย์บริการสาธารณสุข 40 เขตบางแค โทร. 02 455 3870
นอกจากนี้ ยังมีจุดฉีดวัคซีนนอกสถานพยาบาลที่ศูนย์ฉีดวัคซีนป้องกันโควิด 19 กรุงเทพมหานคร ศูนย์เยาวชนกรุงเทพมหานคร (ไทย-ญี่ปุ่น) ดินแดง เขตดินแดง เปิดให้บริการในวันเสาร์และวันอาทิตย์ เวลา 08.00-16.00 น. รวมถึงจัดบริการเชิงรุกในกลุ่มผู้สูงอายุและผู้ป่วยติดบ้านติดเตียง โดยฉีดวัคซีนเข็มกระตุ้นให้ผู้ป่วยและผู้สูงอายุกลุ่มติดบ้านติดเตียงในระบบ BMA Homeward Referral ในชุมชนที่ศูนย์บริการสาธารณสุขดูแล
ขณะเดียวกันยังสามารถรับบริการฉีดวัคซีนโควิด 19 ตามสิทธิการรักษา ณ สถานพยาบาลที่คณะกรรมการโรคติดต่อกรุงเทพมหานครกำหนด โดยสามารถจองผ่านแอปพลิเคชัน QueQ และ Walk in ได้ที่โรงพยาบาลในสังกัดกรุงเทพมหานครทั้ง 11 แห่ง
โรงพยาบาลกลาง โทร 02-2251354, โรงพยาบาลตากสิน โทร 02-4377677, โรงพยาบาลเจริญกรุงประชารักษ์ โทร 02-2897000-4, โรงพยาบาลหลวงพ่อทวีศักดิ์ ชุตินฺธโร อุทิศ โทร 02-4293575-81 ต่อ 8589, โรงพยาบาลเวชการุณย์รัศมิ์ โทร 02-5432090 โรงพยาบาลลาดกระบัง กรุงเทพมหานคร โทร 02-3273049
นอกจากนี้ยังมี โรงพยาบาลราชพิพัฒน์ โทร 02-4440163 กด 0, โรงพยาบาลสิรินธร โทร 02-3286760, โรงพยาบาลผู้สูงอายุบางขุนเทียน โทร 02-4527999, โรงพยาบาลคลองสามวา โทร 06-45576009, โรงพยาบาลบางนา กรุงเทพมหานคร โทร 02-1800201-3 ต่อ 103,104